เดือนตุลาเป็นเมนส์วันที่ 15 เดือนพฤศจิกาเป็นวันที่ 25 เดือนธันวาเป็นวันที่ 17 อยากทราบว่าปกติมั้ยคะ?
สวัสดีค่ะ Khanomkheng,หากประจำเดือนมาเริ่มมาวันที่ 15 ต.ค.แล้วมาอีกครั้งวันที่ 25 พ.ย. เท่ากับมีระยะห่างระหว่างรอบประจำเดือนที่ 40 วัน และหากมาอีกครั้งในวันที่ 17 ธ.ค. เท่ากับมีระยะห่างระหว่างรอบประจำเดือนที่ 22 วัน ซึ่งก็ถือว่ามีระยะห่างระหว่างรอบประจำเดือนที่ปกติดี เพราะระยะห่างระหว่างรอบประจำเดือนอาจพบได้ตั้งแต่ 21-45 วัน เพียงแต่ ลักษณะประจำเดือนที่มานี้ ถือว่ามีระยะห่างระหว่างรอบประจำเดือนที่ไม่สม่ำเสมอค่ะอย่างไรก็ตาม หากประจำเดือนมีลักษณะอื่นๆ ที่ผิดปกติ เช่น มานานเกิน 7 วัน มีปริมาณมากผิดปกติ มีปวดท้องน้อยมากร่วมด้วย ก็จะถือว่าผิดปกติ โดยอาจเกิดจากสาเหตุต่างๆ เช่น มีการตั้งครรภ์แล้วมีภาวะแทรกซ้อนเกิดขึ้น มีเยื่อบุโพรงมดลูกหนาตัวผิดปกติ มีเนื้องอกมดลูก เป็นมะเร็งปากมดลูก เป็นต้น ในกรณนี้ ก็ควรไปพบสูติ-นรีแพทย์เพื่อตรวจค่ะ